[Foto’s] Tweeling vier hul 100steFoto: Facebook/ fotografacamilalima Maria Pignaton Pontin en Paulina Pignaton Pandolfi van Brasilië vier op 24 Mei hul 100ste verjaardag. Die fotograaf Camila Lima (28) van Cariacica in Brasilië het besluit om, as ŉ geskenk, ŉ prettige fotosessie met dié vroue te hou. “Ek neem gewoonlik jonger pare af, maar toe ek hoor dié twee susters is op die punt om hul 100ste verjaardag te vier wou ek baie graag iets spesiaals vir hulle doen,” sê Lima. Sy het heelwat moeite gedoen en het sommer ook grimering, uitrustings en eetgoed gereël. Volgens haar was die twee susters vreeslik opgewonde en sy was veral verbaas oor hul energie. “Hulle het nie een keer gekla oor moegheid nie en was ná die sessie steeds opgewek.” Volgens die Brasiliaanse koerant Gazette News het Pandolfi ses kinders, 19 kleinkinders en 16 agterkleinkinders. Pontin het vyf kinders, 12 kleinkinders en sewe agterkleinkinders.